Diari Oficial de la Generalitat Valenciana


Sumari del DOGV 3193, del 27-02-1998 (1998/1204)

ORDRE de 4 de febrer de 1998, del conseller de Cultura, Educació i Ciència, per la qual s'aprova el projecte d'expropiació de terrenys afectats pel Pla Especial de Desenvolupament del Sistema d'Equipament Comunitari i Centres Públics (Universitat Politècnica de València).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/1204


Data del document
:   04-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de febrer de 1998, del conseller de Cultura, Educació i Ciència, per la qual s'aprova el projecte d'expropiació de terrenys afectats pel Pla Especial de Desenvolupament del Sistema d'Equipament Comunitari i Centres Públics (Universitat Politècnica de València). [1998/Q1204]
  
El Pla General d'Ordenació Urbana de València, aprovat per Resolució de 30 de desembre de 1988, preveu com a sistema de gestió preferent el d'expropiació, per al desenvolupament del sistema general en sòl no urbanitzable M-1.
  
El Pla Especial de Desenvolupament del Sistema d'Equipament Comunitari i Centres Públics, en tractar-se de la gestió d'un sistema general, haurà de substanciar-se d'acord amb el que disposa el títol V, capítol IV, secció segona, del Reial Decret 3.288/1978, de 25 d'agost, Reglament de Gestió Urbanística, titulat Expropiació Forçosa per a l'Execució dels Sistemes Generals i per a Actuacions Aïllades al Sòl Urbà. El punt 4.3.2 de les ordenances estableix que l'expropiació s'efectuarà pel procediment de taxació conjunta, conformement a allò que s'ha establit en l'article 218 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana.
  
En compliment d'aquestes previsions, els serveis tècnics competents han elaborat el corresponent projecte d'expropiació, amb el contingut establit en els articles 219 i 202, del text legal abans esmentat.
  
Per Acord de 22 d'abril de 1997, el Govern Valencià facultà el conseller de Cultura, Educació i Ciència perquè, d'acord amb les normes legals i reglamentàries vigents i amb la constatació prèvia que hi concorre el que s'ha disposat, inicie el procediment de consecució d'aquests terrenys.
  
Per tot això, i de conformitat amb allò que s'ha disposat en l'article 219 del Text Refós del Reial Decret Legislatiu 1/1992, de 26 de juny,
  
ORDENE
  
Primer
  
Aprovar inicialment el projecte d'expropiació de terrenys afectats pel Pla Especial de Desenvolupament del Sistema d'Equipament Comunitari i Centres Públics, ampliació del campus de Vera de la Universitat Politècnica de València, fase II, i declarar beneficiària de l'expropiació la Universitat Politècnica de València.
  
Segon
  
Sotmetre el projecte a informació pública, pel termini d'un mes, mitjançant anuncis en el Boletín Oficial del Estado, Butlletí Oficial de la Província, Diari Oficial de la Generalitat Valenciana, un periòdic de major circulació de la província i el tauler d'anuncis de l'Ajuntament de València, perquè aquells que puguen resultar interessats formulen les observacions i reclamacions que estimen convenients, especialment en el que fa referència a la titularitat o valoració dels seus drets.
  
Tercer
  
Donar audiència a l'Ajuntament de València pel mateix termini d'un mes, que coincidirà amb el dels interessats.
  
Quart
  
Notificar l'aprovació inicial del projecte individualment a aquells que apareguen com a titulars de béns o drets en l'expedient. Caldrà adjuntar a la notificació el corresponent full d'estimació literal i la proposta de fixació dels criteris de valoració, perquè puguen formular al·legacions en el termini d'un mes des de la data de notificació.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 4 de febrer de 1998
  
El conseller de Cultura, Educació i Ciència,